El pleno del mes de marzo aprobará por unanimidad una declaración institucional sobre la consideración del deporte como actividad de interés general
15 març 2021

## El pleno del mes de marzo aprobará por unanimidad una declaración institucional sobre la consideración del deporte como actividad de interés general15 març 2021Última actualització: 14 juliol 2025

![](../gestion/img/1ae06083586d08164c678561dc2f12863cebbfda7e101ba32d226863d1e61dae.jpg)  
  

El ple ordinari del mes de març que se celebrarà aquest dijous 18 donarà compte d'una declaració institucional sobre la declaració de l'esport com a activitat d'interés general.

El document ha estat presentat pels grups municipals de PSPV-PSOE i de Compromís més Gandia unida i compta amb el suport tant del Partit Popular com de Ciutadans.

El document recull la dificultat que ha tingut aquest sector des de l'inici de la pandèmia per dur a terme la seua activitat i que, paral·lelament, aquesta situació ha posat en valor la necessitat de la pràctica esportiva de la ciutadania per superar aquesta situació.

A Espanya són 214.000 persones les que estan ocupades en activitats esportives el que implica l'1,1% de l'ocupació al país. A més, hi ha prop de quatre milions d'esportistes federats i prop de 67.000 clubs esportius.

La declaració institucional contempla els següents 7 punts:

**1.** El reconeixement de l'activitat física i l'esport com ACTIVITAT ESSENCIAL per ser i tenir un clar benefici per a la salut de les persones que el practiquen, fent èmfasi en la seua essencialitat des del context de la pandèmia sanitària de la covid-19, dins del marc de la declaració de l'activitat física i l'esport com una qüestió d'interés general.

**2.** Instar a la Generalitat Valenciana a incloure en els seus plans i accions al sector esportiu, les seues empreses i activitats, a imatge de com ja ha fet el Govern d'Espanya en el sector esportiu, les seues empreses i activitats en el pla de recuperació econòmica social per a Espanya.

**3.** A aquest efecte, constituir una taula de treball en l'àmbit municipal, amb representants del sector esportiu local, per poder articular i dissenyar accions i mesures en els plans de recuperació que incloguen al sector esportiu.

**4.** Traslladar en el marc de la Comissió General de política esportiva de l'Estat, aquelles iniciatives destinades a poder ser objecte de col·laboració en els plans de recuperació.

**5.** Instar el Govern d'Espanya a l'aprovació d'un Nou Avantprojecte de Llei de l'Esport que eleve a norma amb rang de llei a l'esport com una activitat d'interés general.

**6.** Adoptar les mesures necessàries per a garantir la protecció i continuïtat dels serveis professionals prestats en l'àmbit de la pràctica de l'activitat física i esportiva, i dirigits al conjunt de la societat.

**7.** Traslladar la present Declaració Institucional al Ministeri de Cultura i Esport, i la Conselleria de Cultura, Educació i Esport.

La regidora delegada d'Esports, **Lydia Morant** ha declarat que amb aquesta declaració institucional des del consistori es pretén que es considere "_l'esport com una activitat essencial, ja que té un clar benefici per a les persones que el practiquen. Un aspecte que cal posar en valor i més encara si es considera la situació que vivim per la pandèmia"._  
_"Volem comprometre'ns, sempre que la situació sanitària ho permeta, a mantenir l'activitat, prestar els serveis i fer-ho sempre en condicions de seguretat i amb les màximes garanties possibles"_.